**Dimitrios Agravanis** (ás veces tamén escrito Dimitris, en grego: Δημήτρης Αγραβάνης), nado o 20 de decembro de 1994 en Marousi, Atenas, é un xogador internacional de baloncesto grego. Formado nas categorías inferiores do Maroussi, actualmente é axente libre, sendo o seu equipo o Río Breogán da Liga ACB e a Basketball Champions League. Cunha altura de 1,91 m, xoga nas posicións de ala-pivote e pivote.

Traxectoria
-----------

Nado o 20 de decembro de 1994 no suburbio de Maroussi, en Atenas, Agravanis comezou a súa traxectoria no baloncesto aos nove anos, cando o seu pai montou unha canastra na súa casa. Así, xogar ao baloncesto converteuse rapidamente no seu pasatempo favorito. De neno matriculouse nas categorías inferiores do principal club da súa localidade, o Maroussi Atenas. Alí chegou a debutar no primeiro equipo do club, da A1 Ethniki, máxima categoría do baloncesto grego, asinando un contrato profesional con en 2010.

En 2013, Agravanis deu o gran paso na liga grega e asinou por un dos principais equipos do país e da Euroliga, o Olympiacos. O club do Pireo confiou nel como un xogador con gran proxección, ofrecéndolle un contrato por cinco anos. Ao comezo da súa primeira tempada, gañou o seu primeiro gran título: a Copa Intercontinental FIBA. Na temporada 2014−15 da Euroliga, o club rematou subcampión despois de perder ante o Real Madrid na Final. A nivel local o club gañou o título de liga despois de vencer aos seus grandes rivais, o Panathinaikos. Durante a temporada, Agravanis fixo unha media de 6,4 puntos por partido, en 14,4 minutos por partido na Liga Grega, e 4,1 puntos por partido, en 12,5 minutos por partido na EuroLeague. O 25 de xuño de 2015, foi seleccionado na quincuagésimo novena posición do Draft da NBA polos Atlanta Hawks.

Co Olympiacos tamén gañou o campionato de liga en 2016. A finais de xullo de 2017, renovou co Olympiacos até o verán de 2020, asinando un contrato de tres anos por 1,4 millóns de euros de ingresos netos garantidos. O 24 de xullo de 2019, o Olympiacos Piraeus anunciou a rescisión do seu contrato despois de pasar seis tempadas no club. Após a fin da súa etapa no Pireo, Agravanis asinou co Promitheas Patras, club grego do EuroCup. Alí fixo unha media de 8,2 puntos e 5,5 rebotes por partido na competición continental. Agravanis renovou co equipo o 15 de xullo de 2020. Durante a temporada 2021−22, en 29 partidos da liga, Agravanis fixo unha media de 14 puntos, 6,3 rebotes, 2,5 asistencias e 1,2 roubos de balón, xogando aproximadamente 25 minutos por partido.

O 27 de setembro de 2022, o Napoli Basket anunciou oficialmente a súa contratación cun contrato mensual con opción para o resto da temporada. O 31 de outubro do mesmo ano, Napoli e Agravanis acordaron separarse de mutuo acordo. En 5 partidos, fixo unha media de 8,2 puntos e 4,8 rebotes por encontro. O 4 de novembro de 2022, Agravanis asinou un contrato de dous anos (1+1) co Peristeri baixo as ordes de Vassilis Spanoulis. O 31 de xaneiro de 2023, porén, deixou o club. En 8 partidos da liga, fixo 10,9 puntos, 5,1 rebotes e 2,4 asistencias por xogo. O 31 de xaneiro de 2023, Agravanis, nun movemento profundamente controvertido para os seguidores, asinou un contrato de dous anos e medio co máximo rival do Olympiacos, o Panathinaikos, regresando á EuroLeague. En 14 partidos da liga fixo unha media 8,2 puntos, 4,1 rebotes e 1,2 asistencias en 18 minutos por encontro. O 15 de xullo de 2023, Panathinaikos optou por rescindir o seu contrato mutuo e Agravanis converteuse nun xogador libre, asinando o 2 de setembro de 2023 co Club Baloncesto Breogán da Liga ACB para substituír ao mancado Toni Nakić.

### Clubs

* Grecia Maroussi (A1, 2010−2012)
* Grecia Panionios (A1 / EuroCup, 2012−2013)
* Grecia Olympiacos (A1 / Euroliga, 2013−2019)
* Grecia Promitheas Patras (A1 / EuroCup, 2019−2022)
* Italia GeVi Napoli (LBA, 2022)
* Grecia Peristeri (A1 / BCL, 2022−2023)
* Grecia Panathinaikos (A1 / Euroliga, 2023)
* Galicia Río Breogán (ACB / BCL, 2023)

Notas
-----

1. 1 2  "O internacional grego Dimitrios Agravanis, novo xogador do Río Breogán". *CB Breogán*. 2 de setembro de 2023. Consultado o 4 de xullo de 2023.
2. ↑  "Dimitrios Agravanis, Basketball Player". *Proballers* (en inglés). Consultado o 2 de setembro de 2023.
3. ↑  "Euroleague.net Profile". *Euroleague.net* (en inglés). Consultado o 3 de setembro de 2023.

Véxase tamén
------------

### Ligazóns externas

* Perfil en Proballers *(en inglés)*

| * v
* c
* e
Draft da NBA 2015 |
| --- |
| Primeira Rolda | 
* Karl-Anthony Towns
* D'Angelo Russell
* Jahlil Okafor
* Kristaps Porziņģis
* Mario Hezonja
* Willie Cauley-Stein
* Emmanuel Mudiay
* Stanley Johnson
* Frank Kaminsky
* Justise Winslow
* Myles Turner
* Trey Lyles
* Devin Booker
* Cameron Payne
* Kelly Oubre Jr.
* Terry Rozier
* Rashad Vaughn
* Sam Dekker
* Jerian Grant
* Delon Wright
* Justin Anderson
* Bobby Portis
* Rondae Hollis-Jefferson
* Tyus Jones
* Jarell Martin
* Nikola Milutinov
* Larry Nance, Jr.
* R. J. Hunter
* Chris McCullough
* Kevon Looney

 |
| Segunda Rolda | 
* Cedi Osman
* Montrezl Harrell
* Jordan Mickey
* Anthony Brown
* Willy Hernangómez
* Rakeem Christmas
* Richaun Holmes
* Darrun Hilliard
* Juan Pablo Vaulet
* Josh Richardson
* Pat Connaughton
* Olivier Hanlan
* Joseph Young
* Andrew Harrison
* Marcus Thornton
* Norman Powell
* Artūras Gudaitis
* Dakari Johnson
* Aaron White
* Marcus Eriksson
* Tyler Harvey
* Satnam Singh Bhamara
* Sir'Dominic Pointer
* Dani Díez
* Cady Lalanne
* Branden Dawson
* Nikola Radičević
* J. P. Tokoto
* Dimitrios Agravanis
* Luka Mitrović

 |

|  |  |
| --- | --- |
| Control de autoridades | 
* Wd: Q14324145
* Basketball-Reference: agravdi01
* Euroleague: 004429
* FIBA: 86168

 |